Psalam (Šarić) 61.
Upravitelju pjevačkoga zbora; uz žice; od Davida.

1Bože, usliši vapaj moj i čuj molitvu moju! 

2S kraja zemlje vičem k tebi klonutim srcem; na hridinu, što im je odveć visoka, izvedi me! 

3Jer si ti utočište moje, tvrda kula pred neprijateljem! 

4U šatoru tvojem hoću da prebivam uvijek, da se skrijem pod krovom krila tvojih! 

5Jer si ti, Bože, uslišio zavjete moje, i dao mi baštinu onih, koji te se boje, 

6Dodaj dane k danima kraljevim; godine njegove produlji od koljena na koljeno! 

7Neka stoluje dovijeka pred Bogom; zapovjedi milosti i vjernosti, neka ga čuvaju! 

8Tada ću svagda pjevati imenu tvojemu, zavjet svoj dan na dan vršiti. 

Psalmi (Šarić)